CELEX: 32019D0572
Language: mt
Date: 2019-04-08 00:00:00
Title: Deċiżjoni tal-Kunsill (UE) 2019/572 tat-8 ta' April 2019 dwar il-konklużjoni, f'isem l-Unjoni Ewropea, ta' emenda għall-Ftehim bejn l-Istati Uniti tal-Amerka u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili

11.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 100/1
               
            
         DEĊIŻJONI TAL-KUNSILL (UE) 2019/572
         tat-8 ta' April 2019
         dwar il-konklużjoni, f'isem l-Unjoni Ewropea, ta' emenda għall-Ftehim bejn l-Istati Uniti tal-Amerka u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-punt (a) tat-tieni subparagrafu tal-Artikolu 218(6), tiegħu,
         Wara li kkunsidra l-proposta mill-Kummissjoni Ewropea,
         Wara li kkunsidra l-approvazzjoni tal-Parlament Ewropew (1),
         Billi:
         
                     (1)
                  
                  
                     Skont id-Deċiżjoni tal-Kunsill (UE) 2018/61 (2), l-Emenda Nru 1 għall-Ftehim dwar kooperazzjoni fir-regolazzjoni tas-sigurtà tal-avjazzjoni ċivili bejn l-Istati Uniti tal-Amerka u l-Komunità Ewropea (“Emenda Nru 1”) ġiet iffirmata fit-13 ta' Diċembru 2017, soġġett għall-konklużjoni tagħha f'data aktar tard.
                  
               
                     (2)
                  
                  
                     L-Emenda Nru 1 testendi l-oqsma ta' kooperazzjoni bejn il-Partijiet għall-Ftehim bejn l-Istati Uniti tal-Amerka u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili (“il-Ftehim”), fejn tkun tista' tiġi applikata l-aċċettazzjoni reċiproka tal-approvazzjonijiet u tal-eżiti b'rabta mal-konformità, biex ikun jista' jsir l-aħjar użu ta' riżorsi u jiġu ffrankati spejjeż minn tali użu, filwaqt li jinżamm livell għoli ta' sigurtà fit-trasport bl-ajru.
                  
               
                     (3)
                  
                  
                     Jenħtieġ li l-Emenda Nru 1 tiġi approvata,
                  
               ADOTTA DIN ID-DEĊIŻJONI:
         
            Artikolu 1
            L-Emenda Nru 1 għall-Ftehim dwar kooperazzjoni fir-regolazzjoni tas-sigurtà tal-avjazzjoni ċivili bejn l-Istati Uniti tal-Amerka u l-Komunità Ewropea hija b'dan approvata f'isem l-Unjoni (3).
         
         
            Artikolu 2
            Il-President tal-Kunsill għandu, f'isem l-Unjoni, jagħti n-notifika prevista fl-Artikolu 3 tal-Emenda Nru 1.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, it-8 ta' April 2019.
            
               
                  Għall-Kunsill
               
               
                  Il-President
               
               F. MOGHERINI
            
         
         
            (1)  Approvazzjoni tat-13 ta' Diċembru 2018 (għadha mhijiex ippubblikata f'Il-Ġurnal Uffiċjali).
         
            (2)  Id-Deċiżjoni tal-Kunsill (UE) 2018/61 tal-21 ta' Marzu 2017 dwar l-iffirmar, f'isem l-Unjoni Ewropea, u l-applikazzjoni provviżorja ta' emenda għall-Ftehim bejn l-Istati Uniti tal-Amerka u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili (ĠU L 11, 16.1.2018, p. 1).
         
            (3)  It-test tal-Emenda Nru 1 ġie ppubblikat fil-ĠU L 11, 16.1.2018, p. 3, flimkien mad-Deċiżjoni dwar l-iffirmar.